ai4bharat/Pralekha huggingface dataset:
उपराष्ट्रपती कार्यालय
कोविड -19 लसीकरण मोहीम ही लोक चळवळ व्हावी: उपराष्ट्रपती
लोकप्रतिनिधी, चित्रपट आणि क्रीडा क्षेत्रातील व्यक्तींनी लोकांना लसीकरण करण्यासाठी प्रोत्साहित करण्यासाठी पुढाकार घेण्याचे आवाहन उपराष्ट्रपतींनी केले आहे
उपराष्ट्रपतींनी हैदराबाद, विजयवाडा आणि नेल्लोर येथे स्वर्ण भारत ट्रस्टच्या वतीने आयोजित केलेल्या मोफत लसीकरण मोहिमेचा शुभारंभ केला
नवी दिल्ली, 7 सप्टेंबर 2021
उपराष्ट्रपती, श्री एम व्यंकय्या नायडू म्हणाले, की लोकप्रतिनिधीकोविड -19 लसीकरण मोहीम ही लोक चळवळ व्हावी आणि त्यांनी आज असे आवाहन केले की प्रत्येक पात्र व्यक्तीने आवश्यक असतील तेवढ्या लसींच्या मात्रा जराही न घाबरता अथवा संकोचून न जाता घ्यायला हव्यात.
हैदराबादमध्ये, स्वर्ण भारत ट्रस्टने भारत बायोटेक इंटरनॅशनल लिमिटेड आणि मेडिसिटी हॉस्पिटलच्या सहकार्याने आयोजित केलेल्या मोफत लसीकरण कार्यक्रमाचा आरंभ करताना श्री नायडू म्हणाले की, लस घेण्याशिवाय दुसरा पर्याय नाही.
लसींवरील चुकीच्या माहितीचा प्रतिरोध करण्याचे आवाहन करून त्यांनी लोकप्रतिनिधी, चित्रपट आणि क्रीडाक्षेत्रातील मान्यवर व्यक्तींनी कोविड -19 लसीकरणावरील गैरसमज आणि भीती दूर करण्यासाठी पुढाकार घेण्याचे आवाहन केले.
या महामारीशी प्रभावीपणे लढण्यासाठी लसीकरणानंतरही कोविड योग्य वर्तन महत्त्वाचे आहे, असेही उपराष्ट्रपतींनी यावेळी सांगितले. लोकांनी वैयक्तिक स्वच्छतेचे पालन करत, मास्क घालून आणि सुरक्षित अंतर राखून आपली वैयक्तिक जबाबदारी स्वीकारली पाहिजे यावर त्यांनी भर दिला.
स्वर्ण भारत ट्रस्ट, भारत बायोटेक, मुप्पावरपू फाउंडेशन, मेडिसिटी हॉस्पिटल , सिंहपुरी वैद्य सेवा समिती , पिन्नमनेनी सिद्धार्थ हॉस्पिटल  या आयोजकांची, मोफत लसीकरण कार्यक्रमासाठी पुढाकार घेतल्याबद्दल आणि केलेल्या प्रयत्नांसाठी उपराष्ट्रपतींनी प्रशंसा केली.
मोफत लसीकरण कार्यक्रम एकाच वेळी हैदराबाद, विजयवाडा आणि नेल्लोर या तीन केंद्रांवर सुरू करण्यात आला.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
उपराष्ट्रपती कार्यालय
सर्व भारतीय भाषांना समान सन्मान मिळायला हवा- उपराष्ट्रपती
हिंदी दिवस-2020 निमित्त आयोजित वेबिनारमध्ये भाषण
देशातील सर्व भाषांना समान सन्मान द्यायला हवा, मात्र, कुठेही कोणत्याही भाषेचे सक्ती केली जाऊ नये अथवा तिला विरोधही केला जाऊ नये, असे प्रतिपादन उपराष्ट्रपती एम व्यंकय्या नायडू यांनी केले आहे.
हिंदी दिवस-2020 निमित्त ‘मधुबन एज्युकेशनल बुक्स’ने आयोजित केलेल्या कार्यक्रमात ते आज बोलत होते. आपल्या सर्व भारतीय भाषांना समृद्ध इतिहास आणि परंपरा असून आपल्याला भाषिक वैविध्याचा तसेच सांस्कृतिक वारशाचा आपल्याला सार्थ अभिमान असायला हवा, असे श्री नायडू यावेळी म्हणाले.
महात्मा गांधी यांनी 1918 साली दक्षिण भारत हिंदी प्रचारसभेची स्थापना केली होती, याचा उपराष्ट्रपतींनी आपल्या भाषणात उल्लेख केला.हिंदी आणि इतर भारतीय भाषा परस्परांना पूरक आहेत, हे लक्षात घेतले पाहिजे, असेही ते यावेळी म्हणाले.
नागरिकांमध्ये, परस्पर सद्भावना, स्नेह आणि आपुलकी निर्माण व्हावी, यासाठी, बिगर-हिंदी राज्यातील विद्यार्थ्यांनी हिंदी भाषा शिकावी आणि हिंदी भाषक राज्यातील विद्यार्थ्यांनी आणखी एक भारतीय भाषा, जसे तामिळ, तेलुगु, कन्नड इत्यादी भाषा शिकाव्यात, असा सल्ला उप राष्ट्रपतींनी दिला.
राष्ट्रीय शिक्षण धोरण-2020 मध्ये मातृभाषेला महत्व देण्यात आल्याबद्दल समाधान व्यक्त करत श्री नायडू म्हणाले की, सर्वसमावेशक शिक्षणासाठी मातृभाषेतून शिक्षण देणे गरजेचे आहे. यामुळे विद्यार्थ्यांना विषय समजून घेणे सुलभ होते आणि ते आपल्या भावना किंवा विचार अधिक प्रभावीपणे मांडू शकतात.
मातृभाषेतून शिक्षण दिल्यास हिंदी आणि इअतर भारतीय भाषांमधील उत्तम पुस्तके सहज उपलब्ध होऊ शकतील, असेही ते म्हणाले. यात प्रकाशन संस्थांची भूमिका देखील महत्वाची ठरेल, असे मत त्यांनी व्यक्त केले.
सर्व भारतीय भाषांनी एकमेकींसोबत समृध्द होण्याची गरज असून, आपल्या भाषांमधला परस्परसंवाद वाढवण्यासाठी प्रकाशक आणि शिक्षणतज्ञांनी पुढाकार घेऊन उपक्रम राबवावेत, असे आवाहन त्यांनी केले.
M.Iyangar/R.Aghor/P.Kor
उपराष्ट्रपती कार्यालय
प्रसिद्ध पार्श्वगायक एस पी बालसुब्रमण्यम यांच्या निधनाबद्दल उपराष्ट्रपतींकडून शोक व्यक्त
नवी दिल्ली, 25 सप्टेंबर 2020
उपराष्ट्रपती एम व्यंकय्या नायडू यांनी, प्रसिद्ध पार्श्वगायक एस पी बालसुब्रमण्यम यांच्या निधनाबद्दल शोक व्यक्त केला आहे.
एस पी बालसुब्रमण्यम यांच्याशी आपली अनेक वर्षांची ओळख असून त्यांच्या निधनाने धक्का बसला. बालसुब्रमण्यम यांच्या निधनाने संगीत जगताची अपरिमित हानी झाली आहे. एसपीबी किंवा बालू या नावाने त्यांच्या चाहत्यांमध्ये परिचित असलेले बालसुब्रमण्यम हे नेल्लोर या आपल्या मूळ गावातून आल्याचे उपराष्ट्रपतींनी म्हटले आहे. त्यांच्या सुरेल धून, मातृभाषेप्रती त्यांचे प्रेम, युवा गुणवान संगीतकारांना त्यांनी दिलेले असामान्य मार्गदर्शन याबद्दल आपल्याला नेहमीच कौतुक असल्याचे त्यांनी म्हटले आहे. दुर्दैवाने या विषाणूमुळे बालसुब्रमण्यम आपल्यात नसले तरी त्यांची गाणी मात्र सदैव आपल्यासमवेत राहतील. त्यांना विनम्र आदरांजली अर्पण करतानाच त्यांच्या कुटुंबियांना हा आघात सोसण्याचे बळ देण्याची प्रार्थना ईश्वराकडे आपण करत असल्याचे उपराष्ट्रपतींनी म्हटले आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
सीमा भागातील पायाभूत सुविधा भक्कम करण्यासाठी 2021-22 च्या अर्थसंकल्पात सीमा रस्ते संघटनेला अधिक निधी
देशाच्या सीमा भागातल्या पायाभूत सुविधा अधिक सक्षम करण्यासाठी, BRO म्हणजेच सीमा रस्ते संघटनेला वाढीव निधी देण्याचा प्रस्ताव 2021-22 च्या अर्थसंकल्पात मांडण्यात आला आहे. आर्थिक वर्ष 2021-22 साठी सीमाभागातील रस्ते विकास प्रकल्पांसाठीचा निधी 5,586.23 कोटी रुपयांवरुन 6,004.08 पर्यंत वाढवण्यात आला आहे. तर रस्त्यांच्या देखभालीसाठीची आर्थिक तरतूदही 750 कोटी रुपयांवरुन 850 कोटी रुपयांपर्यंत वाढवण्यात आली आहे. भांडवली खर्चाची तरतूद या आर्थिक वर्षासाठी 2,300 कोटी रुपयांवरुन 2,500 कोटी रुपयांपर्यंत वाढवण्यात आली आहे
या वाढीव तरतुदीमुळे,बांधकामासाठी आधुनिक साहित्य, उपकरणे आणि मशिनरीची खरेदी करता येणे शक्य आहे, जेणेकरुण अत्यंत महत्वाच्या ठिकाणी सुरु असलेल्या कामांचा वेग वाढवता येऊ शकेल. तसेच या निधीपैकी मोठा हिस्सा, सीमाभागातील अतिमहत्वाच्या आणि संवेदनशील रस्त्यांची देखभाल करण्यासाठी वापरला जाईल तसेच उत्तर आणि ईशान्य भारतात महत्वाचे रस्ते, बोगदे आणि पुलांच्या बांधकामासाठी देखील या निधीचा उपयोग होईल.
Jaydevi PS/R.Aghor/P.Kor
पंतप्रधान कार्यालय
संसद सदनाच्या प्रकाशयोजनेचे पंतप्रधानांच्या हस्ते उद्घाटन
नवी दिल्ली, 13 ऑगस्ट 2019
पंतप्रधान नरेंद्र मोदी यांनी मंगळवार दि. 13 ऑगस्ट 2019 रोजी संध्याकाळी भारताच्या स्वातंत्र्य दिनासाठी जय्यत तयारी असलेल्या संसद सदनाच्या प्रकाशयोजनेचे उद्घाटन केले. पंतप्रधानांनी यावेळी लाईट शो या कार्यक्रमाचा काही भागाचे अवलोकन केले. ही प्रकाशयोजना राष्ट्रपती भवन, साऊथ आणि नॉर्थ ब्लॉक यासारख्या महत्त्वाच्या सरकारी इमारतींवर करण्यात आली आहे. ही प्रकाशयोजना नागरिकांसाठी कुतूहलाचा विषय असून यामुळे लोकप्रियता वाढली आहे. जास्तीत जास्त लोक या प्रकाशयोजनेमुळे दिल्लीला या काळात भेट देतात.
B.Gokhale/S.Kane/P.Kor
(Visitor Counter : 57
संरक्षण मंत्रालय
केंद्रीय मंत्रिमंडळाने भारतीय हवाई दलासाठी कमी वजनाच्या लढावू ‘तेजस’ या 83 विमानांची HALअर्थात हिंदुस्थान एरोनॉटिक्स लिमिटेडकडून खरेदी करायला दिली मंजुरी
नवी दिल्ली, 13 जानेवारी 2021
पंतप्रधान नरेंद्र मोदी यांच्या अध्यक्षतेखालील 13 जानेवारीला झालेल्या मंत्रिमंडळ बैठकीत एलसीए तेजस Mk-1A ही 73 लढावू विमाने आणि एलसीए तेजस Mk-1 या 10 प्रशिक्षण विमानांच्या 45,696 कोटीं रुपयांच्या खरेदीस मंजूरी दिली. याशिवाय डिझाईन व मुलभूत सोयीसुविधांच्या विकासासाठी 1,202 कोटींच्या रुपयांच्या खर्चाला मंजुरी दिली.
एलसीए तेजस Mk-1 हे देशात अभिकल्पित केलेले, अत्याधुनिक 4+ जनरेशनचे लढावू विमान आहे. हे विमान इलेक्ट्रॉनिक स्कॅन्ड एरे  रडार, बियॉन्ड विज्युअल रेंज  क्षेपणास्त्र, इलेक्ट्रॉनिक वारफेअर  स्विट, हवेतल्या हवेत इंधन भरण्याची सुविधा अश्या महत्वाच्या सुविधांसह भारतीय हवाईदलाची क्षमता वृद्धींगत करणारे एक महत्वाचे साधन आहे. 50टक्के स्वदेशी बनावटीच्या  लढावू विमानाच्या श्रेणीतील पहिले विमान आहे. हा प्रकल्प पूर्ण होईपर्यंत यातील भारतीय बनावटीची भागीदारी 60% होईल. मंत्रिमंडळाने या परियोजने अंतर्गत आलेल्या मुलभूत सोयीसुविधांच्या विकासालाही मंजुरी दिली आहे, जेणेकरून या विमानांची दुरुस्ती व देखभाल हवाई तळावरील डेपोत करणे शक्य होईल आणि आणीबाणीच्या प्रसंगी दुरुस्तीसाठी लागणाऱ्या वेळेत बचत होईल. तळावर देखभाल सुसज्जता मिळाल्यामुळे भारतीय हवाई दलाला आपला ताफा अधिक सज्ज आणि गतिमान ठेवता येईल.
आत्मनिर्भर भारत अभियानांतर्गत भारत अत्याधुनिक तंत्रज्ञानाचा व व्यवस्थेचा उपयोग करून संरक्षण क्षेत्रात स्वदेशी अभिकल्प, विकास आणि उत्पादनाला महत्व देत आहे. हिंदूस्तान एअरोनॉटिक्स लिमिटेडकडून कमी वजनाच्या लढावू विमान उत्पादनामुळे आत्मनिर्भर भारताच्या प्रगतीला चालना मिळेल व देशात संरक्षण उद्योग व उत्पादनांना प्रोत्साहन मिळेल. यामध्ये एचएएलसह अभिकल्प व उत्पादन क्षेत्रात मध्यम, लघू व सूक्ष्म उद्योगांसहित साधारण 500 भारतीय कंपन्या काम करत असतील. हा कार्यक्रम भारतीय हवाई उत्पादन परिसंस्थेला एका उत्स्फूर्त आत्मनिर्भर परिसंस्थेत बदलण्याच्या दिशेने उत्प्रेरकाचे काम पार पाडेल.
Jaydevi P.S/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
बीआरओने धोरणात्मक दृष्ट्या महत्वाचा श्रीनगर-लेह महामार्ग चार महिन्यांनंतर केला खुला
नवी दिल्ली, 12 एप्रिल 2020
सीमा रस्ते संघटनेने  लडाखला उर्वरित जगाशी जोडणारा धोरणात्मक दृष्ट्या महत्वाचा श्रीनगर-लेह महामार्ग शनिवारी खुला केला. झोजीला खिंडीतून सुरुवातीला सुमारे 18 तेलाचे टँकर आणि अन्य अत्यावश्यक वस्तूंच्या वाहतुकीला लेह /लडाखच्या दिशेने जाण्याची परवानगी देण्यात आली. झोजिला खिंडीत नव्याने बर्फवृष्टी होऊनही हे शक्य करण्यात आले.
झोजिला खिंडीत मोठ्या प्रमाणावर हिमवृष्टी झाल्यामुळे गेल्या वर्षी डिसेंबरपासून हा 425 किलोमीटर लांबीचा रस्ता बंद ठेवण्यात आला होता. लडाखच्या विभागीय आयुक्तांच्या निर्देशानुसार , लडाख या केंद्रशासित प्रदेशात जीवनावश्यक वस्तूंचा साठा उपलब्ध करून देण्याची तातडीची गरज निर्माण झाली होती. हे लक्षात घेऊन प्रोजेक्ट बीकन आणि प्रोजेक्ट विजयक यांच्या टीमने झोजिलाच्या आसपास 11,500 फूट उंचीवर साठलेला नवीन बर्फ दूर केला आणि रस्ता वाहतूक करण्या योग्य केला.
यावर्षी झालेल्या हिमवृष्टीने मागील सहा दशकातील विक्रम मोडले आहेत. बीआरओच्या प्रोजेक्ट बीकन अंतर्गत गगनगीर ते झिरो पॉईंट दरम्यान बर्फ हटवण्याचे काम हाती घेण्यात आले होते तर प्रोजेक्ट विजयक अंतर्गत द्रास ते झिरो पॉईंट या मार्गावरचा बर्फ हटवण्यात आला.
B.Gokhale/S.Kane/P.Malandkar
(Visitor Counter : 82
श्रम आणि रोजगार मंत्रालय
असंघटीत क्षेत्रातल्या कामगारांना सामाजिक सुरक्षा प्रदान करण्याला कामगार मंत्रालयाचे सर्वोच्च प्राधान्य-संतोष गंगवार
नवी दिल्ली, 1 मे 2018
कामगारांच्या कल्याणासाठी कल्पक मार्गाने काम करण्याचे आवाहन केंद्रीय भूपृष्ठ वाहतूक मंत्री नितीन गडकरी यांनी केले आहे. आंतरराष्ट्रीय कामगार दिनानिमित्त आयोजित कार्यक्रमात ते आज नवी दिल्लीत बोलत होते. कामगारांना उत्तम आरोग्य आणि गृहविषयक सुविधा पुरविण्यासाठी त्यांना ‘आयुष्मान भारत’ आणि प्रधानमंत्री आवास योजनेशी जोडण्याची गरज त्यांनी व्यक्त केली. असंघटीत क्षेत्रातल्या कामगारांना सामाजिक सुरक्षा प्रदान करण्यासाठी कामगार आणि रोजगार राज्यमंत्री संतोषकुमार गंगवार यांनी यावेळी बोलताना कटिबद्धता व्यक्त केली. कामगार दिनानिमित्त कामगारांना शुभेच्छा देताना आपल्या मंत्रालयाचे आणि केंद्र सरकारचे कामगारांना सर्वोच्च प्राधान्य असल्याचे ते म्हणाले.
ईपीएफओ आणि केंद्रीय कामगार आयुक्तालयाच्या अनेक नव्या उपक्रमांना गडकरी यांनी प्रारंभ केला. यामध्ये ईपीएफओच्या समवर्ती लेखा परिक्षण सॉफ्टवेअरचा समावेश आहे. ज्याद्वारे दाव्यांचा निपटारा, निवृत्तीवेतन, प्रॉव्हीडंट फंड संचयाचे हस्तांतरण करता येणार आहे.
केंद्रीय कामगार आयुक्तालयाच्या उपक्रमात श्रम सुविधा पोर्टलवर आठ कामगार कायद्याअंतर्गत ऑनलाईन वार्षिक विवरणपत्र दाखल करणे, बीओसीडब्ल्यू कायदा 1996, आयएसएमडब्ल्यू कायदा 1979 अंतर्गत ऑनलाईन रजिस्ट्रेशन प्रमाणपत्र जारी करणे यांचा समावेश आहे.
R.Tidke/N.Chitale/P.Kor
(Visitor Counter : 88
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीच्या एकूण 57.22 कोटीपेक्षा जास्त मात्रा देण्यात आल्या
भारतात रुग्ण बरे होण्याचा  दर हा मार्च 2020 पासूनचा सर्वोच्च दर
देशात गेल्या 24 तासात कोरोनाचे 36,571 नवे दैनंदिन रुग्ण
देशातली सध्या उपचाराधीन रुग्णसंख्या  ही 150 दिवसातली सर्वात कमी संख्या
देशातली सध्या उपचाराधीन रुग्णसंख्या ही एकूण रुग्णांच्या 1.12%, मार्च 2020 पासून सर्वात कमी
दैनंदिन पॉझीटीव्हिटी दर  गेले 25 दिवस 3% पेक्षा कमी
देशव्यापी लसीकरण अभियाना अंतर्गत भारताने गेल्या 24 तासात 54,71,282 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 57.22 कोटीपेक्षा जास्त मात्रा  दिल्या आहेत. एकूण 63,56,785 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,52,479
|
|
2nd Dose
|
|
81,74,950
|
|
FLWs
|
|
1st Dose
|
|
1,82,98,488
|
|
2nd Dose
|
|
1,24,35,280
|
|
Age Group 18-44 years
|
|
1st Dose
|
|
21,16,61,856
|
|
2nd Dose
|
|
1,79,81,125
|
|
Age Group 45-59 years
|
|
1st Dose
|
|
12,13,60,599
|
|
2nd Dose
|
|
4,77,77,706
|
|
Over 60 years
|
|
1st Dose
|
|
8,28,12,609
|
|
2nd Dose
|
|
4,14,26,396
|
|
Total
|
|
57,22,81,488
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 36,555 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,15,61,635 रुग्ण कोरोना मुक्त झाले आहेत.
कोरोनातून बरे होण्याचा दर 97.54%, झाला असून मार्च 2020 पासूनचा हा सर्वोच्च दर आहे.
सलग 54 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 36,571 नव्या रुग्णांची नोंद झाली.
कोरोनातून बरे होणाऱ्यांची जास्त संख्या आणि दैनंदिन नव्या रुग्णांची कमी संख्या यामुळे उपचाराधीन रुग्णांची संख्या घटली आहे. देशात उपचाराधीन रुग्णांची संख्या 3,63,605 असून 150 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 1.12% असून मार्च 2020 पासून सर्वात कमी आहे.
चाचण्या करण्याच्या क्षमतेत वाढ सुरु असून देशात गेल्या 24 तासात 18,86,271 चाचण्या करण्यात आल्या. भारताने आतापर्यंत 50.26 कोटीहून अधिक  चाचण्या केल्या आहेत.
साप्ताहिक पॉझीटीव्हिटी दर सध्या 1.93% असून गेले 56 दिवस 3% पेक्षा कमी आहे. दैनंदिन पॉझीटीव्हिटी 1.94% असून हा दर गेले 25 दिवस 3% पेक्षा कमी तर सलग 74 दिवस 5% पेक्षा कमी आहे.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
नवी दिल्ली, 12 डिसेंबर 2021
देशव्यापी कोविड प्रतिबंधक लसीकरण मोहिमेअंतर्गत आतापर्यंत 132.93 कोटी लसमात्रा देण्यात आल्या आहेत
भारतातील उपचाराधीन रुग्णांची संख्या 92,281; गेल्या 560 दिवसातली सर्वात कमी संख्या
उपचाराधीन रुग्णांचे प्रमाण एकूण रुग्णसंख्येच्या तुलनेत 1% पेक्षाही कमी, सध्या हे प्रमाण 0.27%; मार्च 2020 पासून सर्वात कमी
रुग्ण बरे होण्याचा दर सध्या 98.36%; मार्च 2020 पासून सर्वाधिक
गेल्या 24 तासात 8,464 रुग्ण बरे झाले, त्यामुळे बरे झालेल्या रुग्णांची संख्या वाढून एकूण 3,41,22,795 वर
गेल्या 24 तासात 7,774 नवे रुग्ण
दैनंदिन पॉझिटिव्हिटी दर  गेल्या 69 दिवसांपासून 2% पेक्षा कमी
साप्ताहिक पॉझिटिव्हिटी दर  गेल्या 28 दिवसांपासून 1% पेक्षा कमी
आतापर्यंत एकूण 65.58 कोटी चाचण्या करण्यात आल्या
माहिती आणि प्रसारण मंत्रालय
वुई स्टील हॅव्ह द डीप ब्लॅक नाईट ही कथा आहे संगीत आणि कलेच्या उत्कटतेची आणि संगीताच्या माध्यमातून ओळख शोधण्याची : चित्रपट दिग्दर्शक गुस्तावो गालवाओ
संगीतकार असणे म्हणजे काय आणि जर एखद्याला त्याच्या प्रतिभेसाठी योग्य ओळख मिळाली नाही तर काय वाटते हे मला माहित आहे: मुख्य अभिनेत्री व्हेनेसा गुस्माओ
पणजी, 20 जानेवारी 2021
“वुई स्टील हॅव्ह द डीप ब्लॅक नाईट” या चित्रपटाचे दिग्दर्शक गुस्तावो गालवाओ म्हणतात की, त्यांचा हा चित्रपट संगीत आणि कलेच्या उत्कटतेची आणि संगीताच्या माध्यमातून ओळख शोधण्याची कथा आहे. ते आज 51 व्या भारतीय चित्रपट महोत्सवाच्या पाचव्या दिवशी  आयोजित पत्रकार परिषदेत बोलत होते.
या चित्रपटाची कथा ही एका तुतारी  वादकाची आहे जी आपल्या प्रतिभेला योग्य न्याय मिळण्यासाठी धडपड करत आहे. चित्रपटातील पात्रांच्या निवडीविषयी गुस्ताओ म्हणाले की, “मी रॉक बँडमधील संगीताच्या दृष्टीकोनापेक्षा वेगळी पात्र निवडण्याचा प्रयत्न केला आहे. तुतारी शिकायला 10 वर्षे लागतात, म्हणूनच मी इतर कोणतेही वाद्य आणि वादक निवडण्याऐवजी मी चित्रपटाचे मुख्य पात्र म्हणून तुतारी वादकाची निवड केली.” 2019 मध्ये हा चित्रपट पूर्ण झाला आणि लॅटिन अमेरिकन देशांमध्ये चित्रपट निर्मितीसाठी सार्वजनिक निधी हा एकमेव अर्थस्रोत आहे; भारताप्रमाणे तिथे चित्रपटांसाठी खासगी निधीला परवानगी नाही.
रॉक बँडमध्ये तुतारी वादकाची  भूमिका साकारणारी मुख्य अभिनेत्री व्हेनेसा गुस्माओ म्हणाली: “संगीतकार असल्याने माझी बँडचा एक भाग म्हणून निवड झाली; मला माहित आहे की संगीतकार असणे म्हणजे काय आणि जर एखद्याला त्याच्या प्रतिभेसाठी योग्य ओळख मिळाली नाही तर काय वाटते ”
वुई स्टील हॅव्ह द डीप ब्लॅक नाईट विषयी
2019 मध्ये पूर्ण झालेल्या या चित्रपटाची ब्राझिलियन-पोर्तुगीज, इंग्रजी, जर्मन भाषांमध्ये निर्मिती करण्यात आली आहे.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
ग्राहक व्यवहार, अन्न आणि सार्वजनिक पुरवठा मंत्रालय
एफसीआयतर्फे ओएमएसएस योजनेअंतर्गत 2,89,800 टन गहू आणि 75,000 टन तांदळाचा लिलाव
11 जुलै 2023 पर्यंत ओएमएसएसच्या माध्यमातून 17,218 टन गहू साठ्याची उचल झाली आहे
मुंबई, 12 जुलै 2023
महागाईमुळे गहू तसेच तांदळाच्या दरावर होणारा परिणाम कमी करण्याच्या उद्देशाने यावर्षी 28 जून 2023 रोजी भारतीय अन्न महामंडळाकडील  गहू आणि तांदूळ यांच्या विक्रीसाठीच्या लिलाव प्रक्रियेला सुरुवात करण्यात आली. तेव्हापासून दर बुधवारी हा लिलाव सुरु ठेवण्यात आला आहे. आतापर्यंत गव्हाच्या लिलावाच्या 3 फेऱ्या आणि तांदळाच्या लिलावाच्या 2 फेऱ्या झाल्या आहेत. या लिलावांमध्ये, रास्त सरासरी दर्जाच्या गव्हासाठी 2,150 रुपये प्रति क्विंटल राखीव दर आणि निम राखीव सदराखालील गव्हाला 2,125रुपये प्रति क्विंटल दर तसेच पोषणयुक्त तांदळाला 3,173 रुपये प्रति क्विंटल तर सामान्य प्रतीच्या तांदळाला 3100 रुपये प्रति क्विंटल या दरांसह 2,89,800 टन गहू आणि 75,000 टन तांदूळ यांचा लिलाव करण्यात आला. त्यापैकी 68,240 टन गहू आणि 210 टन तांदूळ स्वीकारण्यात आला आहे. खुल्या बाजारातील विक्री योजनेच्या ) माध्यमातून मंगळवार, 11 जुलै 2023 पर्यंत 17,218 टन गव्हाची उचल करण्यात आली आहे.
केंद्रीय ग्राहक व्यवहार, अन्न आणि सार्वजनिक वितरण मंत्रालयाच्या अखत्यारीतील अन्न आणि सार्वजनिक वितरण विभागाने 13 जून 2023 रोजी जारी केलेल्या पत्रकानुसार खुल्या बाजारातील विक्री योजनेच्या ) माध्यमातून गहू आणि तांदूळ यांची विक्री करण्यास मंजुरी देण्यात आली आहे. गव्हाच्या वाढत्या किंमती नियंत्रणात ठेवण्याच्या दृष्टीने ओएमएसएस च्या अंतर्गत ई-लिलावाच्या माध्यमातून केंद्रीय साठ्यातून 15 लाख मेट्रिक टन गहू पीठ गिरण्या/खासगी व्यापारी/घाऊक खरेदीदार/गव्हापासून इतर उत्पादने बनवणारे उत्पादक यांच्याकडून केल्या जाणाऱ्या खरेदीकरिता खुला करण्यास मंजुरी देण्यात आली आहे.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
पंतप्रधान कार्यालय
सहज वाहून नेण्याजोग्या 1 लाख ऑक्सिजन उपकरणांची पीएम केअर्स फंडातून खरेदी करण्यात येणार
संरक्षण संशोधन आणि विकास संस्थेने विकसित केलेल्या तंत्रज्ञानावर आधारित आणखी 500 पीएसए ऑक्सिजन सयंत्राना पीएम केअर्स फंडाअंतर्गत मंजुरी
ऑक्सिजन उपकरणे आणि पीएसए सयंत्रामुळे मागणीच्या क्लस्टरजवळ ऑक्सिजन पुरवठ्यात होणार मोठी वाढ
नवी दिल्ली, 28 एप्रिल 2021
सहज वाहून नेण्याजोग्या 1 लाख ऑक्सिजन उपकरणांची पीएम केअर्स फंडातून खरेदी करण्यासाठी पंतप्रधान नरेंद्र मोदी यांनी मंजुरी दिली आहे.
पंतप्रधान नरेंद्र मोदी यांच्या अध्यक्षतेखाली झालेल्या उच्च स्तरीय बैठकीत हा निर्णय घेण्यात आला. कोविड व्यवस्थापनासाठी द्रवरूप वैद्यकीय ऑक्सिजन पुरवठा सुधारण्यासाठीच्या उपाययोजनांवर चर्चा करण्यासाठी ही बैठक आयोजित करण्यात आली होती. ऑक्सिजन पुरवणारी ही उपकरणे लवकरात लवकर खरेदी करून ज्या राज्यांमध्ये कोरोना रुग्णाची संख्या मोठी आहे अशा राज्यांना पुरवण्याच्या सूचना पंतप्रधानांनी केल्या.
पीएम केअर्स फंडा अंतर्गत याआधी मंजूर करण्यात आलेल्या 713 पीएसए सयंत्राशिवाय 500 नव्या प्रेशर स्विंग एबझॉरब्शन  ऑक्सिजन सयंत्राना पीएम केअर्स फंडा अंतर्गत
सहज वाहून नेण्याजोग्या ऑक्सिजन उपकरणांची खरेदी आणि पीएसए सयंत्राच्या उभारणीमुळे मागणीच्या क्लस्टर जवळ ऑक्सिजन पुरवठ्यात मोठी वाढ होणार आहे त्यामुळे ऑक्सिजन कारखाना ते रुग्णालय यादरम्यान ऑक्सिजन वाहतुकीच्या सध्याच्या आव्हानाची दखल घेतली जाणार आहे.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आयुष मंत्रालय
राष्ट्रीय निसर्गोपचार संस्थेत महात्मा गांधी पुण्यतिथीनिमित्ताने अभिवादन
पुणे, 30 जानेवारी 2023
पुण्यातील राष्ट्रीय निसर्गोपचार संस्था येथे आज, हुतात्मा दिवसा निमित्ताने कार्यक्रमाचे आयोजन करण्यात आले. महाराष्ट्र सरकारच्या विक्री आणि कर आयुक्त कार्यालय, मुंबईचे विशेष आयुक्त नितीन पाटील, भारत सरकारच्या केंद्रीय संचार ब्युरोचे उपसंचालक निखिल देशमुख, राष्ट्रीय निसर्गोपचार संस्थेच्या संचालक प्रा. के. सत्या लक्ष्मी यांच्या सह इतर मान्यवर यावेळी उपस्थित होते. महात्मा गांधी संग्रहालयातील गांधीजींच्या प्रतिमेला पुष्पहार अर्पण करून कार्यक्रमाची सुरुवात झाली.
यावेळी केंद्रीय संचार ब्युरोच्या संघाने ‘भावांजली’ हा संगीतमय श्रद्धांजलीपर कार्यक्रम सादर केला. राष्ट्रीय निसर्गोपचार संस्थेच्या संचालक प्रा. के. सत्या लक्ष्मी यांनी मान्यवरांचे स्वागत केले. आपला देश आणि देशाच्या प्रत्येक नागरिकाला स्वावलंबी बनवण्याच्या महात्मा गांधींच्या दूरदृष्टीचे डॉ सत्या लक्ष्मी यांनी विश्लेषण केले.
या कार्यक्रमात, ए.एन. त्रिपाठी लिखित ‘ग्राम सुरज का मार्ग’ या पुस्तकाचे प्रकाशन मान्यवरांच्या हस्ते करण्यात आले. लेखकाने यावेळी बोलताना गांधीवादी विचार आणि जीवनशैलीकडे असलेला आपला कल विषद केला. यातूनच लेखकाला आपले विचार पुस्तक रूपात लिहिण्याची प्रेरणा मिळाली असल्याचे त्यांनी सांगितले.
नितीन पाटील यांनी आपला आदिवासी समुदायाबरोबर काम करण्याच्या अनुभवाचे कथन केले. गांधीवादी विचार आणि तत्त्वांनी त्यांना आदिवासी समुदायाबरोबर काम करण्यास कसे प्रवृत्त केले तसेच निसर्गोपचारांचे पालन करणे ही त्यांची आवड कशी बनली याबद्दल सांगितले.
निखिल देशमुख यांनी दैनंदिन जीवनात गांधीवादी मूल्ये आणि तत्त्वे आत्मसात करून गांधीवादी जीवनपद्धतीच्या अवलंबाद्वारे भारताचे जबाबदार नागरिक होण्यासाठी उपस्थितांना प्रोत्साहित केले. शाश्वत जीवनाच्या कल्पनांना चालना देण्यासाठी राष्ट्रीय निसर्गोपचार संस्थेने, एनर्जी गुरूच्या मुख्य कार्यकारी अधिकारी आणि सह-संस्थापक तसेच सौरऊर्जा तंत्रज्ञानामधील तज्ञ गीतांजली पाटील, आणि मातीची भांडी आणि सिरॅमिकमध्ये प्रसिद्ध असलेले निनाद यांना त्यांचे विचार मांडण्यासाठी करण्यासाठी आणि प्रत्येकाला शाश्वत जीवन पद्धती वापरण्यासाठी प्रवृत्त करण्यासाठी आमंत्रित केले. गीतांजली पाटील, आणि निनाद यांनी त्यांच्या उत्पादनांचे प्रदर्शन केले आणि त्याला लोकांनी चांगला प्रतिसाद दिला.
राष्ट्रीय निसर्गोपचार संस्थेच्या उपचार सहाय्यक प्रशिक्षण अभ्यासक्रमाचे विद्यार्थी आणि गोहे, आंबेगाव येथील आदिवासी केंद्र यांच्यासाठी आयोजित क्रीडा दिनाच्या बक्षीस वितरणाने कार्यक्रमाची सांगता झाली. राष्ट्रीय निसर्गोपचार संस्थेचे लेखापाल मंदार देशपांडे यांनी उपस्थितांचे आभार मानले.
Shri A.N Tripathi  paying floral tribute to Mahatma Gandhi
‘Bhavanjali’ a musical tribute was performed by the team of Central Bureau of Communication
Book ‘Gram Suraaj ka path’ was released by the dignitariesPIB Pune | M.Iyengar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
पेट्रोलियम आणि नैसर्गिक वायू मंत्रालय
कॉम्प्रेस्ड बायोगॅस प्रकल्प
पशुपालनातील व सागरातील टाकाऊ पदार्थांसह जंगल आणि शेतीतील टाकाऊ पदार्थ यासारख्या रासायनिक तसेच जैविक टाकाऊ पदार्थांचे परिणामकारक व्यवस्थापन करून वाहतुकीसाठी पर्यायी हरित इंधन म्हणून कॉम्प्रेस्ड बायोगॅसला प्रोत्साहन देण्यासाठी सरकारने किफायतशीर वाहतुकीसाठी पर्यायी शाश्वत उपक्रम  1.10.2018 रोजी सुरू केला. या उपक्रमात खासगी उद्योजकांकडून मोठ्या संख्येने कॉम्प्रेस्ड बायोगॅस प्रकल्प स्थापनेची कल्पना आहे. सतत योजनेचा एक भाग म्हणून, तेल आणि गॅस विपणन कंपन्या दीर्घ मुदतीच्या आधारावर कॉम्प्रेस्ड बायोगॅस खरेदीसाठी एक्सप्रेशन ऑफ इंटरेस्ट  ला आमंत्रित करीत आहेत. रिझर्व्ह बँक ऑफ इंडियाने  कर्ज वितरणासाठी कॉम्प्रेस्ड बायोगॅस प्रकल्पांचा प्राधान्य यादीत समावेश केला आहे.
अधिक माहितीसाठी येथे क्लिक करा
M.Chopade/V.Joshi/P.Kor
जलशक्ती मंत्रालय
राष्ट्रीय जल धोरण
जलक्षेत्रातील सध्याच्या आव्हानांना सामोरे जाण्यासाठी राष्ट्रीय जल धोरण सुधारित करण्यात येत आहे आणि राष्ट्रीय जल धोरणात सहा महिन्यांच्या मुदतीत सुधारणा करण्यासाठी एक मसुदा समिती स्थापन करण्यात आली आहे.
कोविड - 19 या साथीच्या आजारामुळे या कामावर परिणाम होत असल्याने समितीची मुदत 31 ऑक्टोबर 2020 पर्यंत वाढविण्यात आली आहे. समिती सध्या आपल्या अहवालाला अंतिम स्वरूप देण्याच्या दिशेने काम करीत आहे.
प्रस्तावित नॅशनल ब्युरो ऑफ वॉटर यूज एफिशिएन्सी  वर सिंचन, पिण्याच्या पाण्याचा पाणीपुरवठा, वीज निर्मिती, उद्योग, शहरे आणि पाणी वापरल्या जाणार्या इतर सर्व भागात, पाण्याच्या वापराची कार्यक्षमता सुधारण्याची संपूर्ण जबाबदारी असेल.
जलशक्ती राज्यमंत्री रतनलाल कटारिया यांनी आज लोकसभेत लेखी उत्तरात ही माहिती दिली.
B.Gokhale/S.Tupe/P.Kor